**สิ่งที่ส่งมาด้วย 3**

**ปฏิทินการจัดทำคำรับรองและการประเมินผลการปฏิบัติราชการของสถาบันอุดมศึกษา**

**ประจำปีงบประมาณ พ.ศ. 2557**

| **วันที่** | **กิจกรรม** |
| --- | --- |
| 28 สิงหาคม 2556 | ก.พ.ร. พิจารณาเห็นชอบกรอบการประเมินผลและแนวทางการจัดทำคำรับรอง การปฏิบัติราชการของสถาบันอุดมศึกษา ประจำปีงบประมาณ พ.ศ. 2557 |
| กันยายน 2556 | สำนักงาน ก.พ.ร. เผยแพร่กรอบการประเมินผลและรายละเอียดแนวทางการจัดทำ คำรับรองการปฏิบัติราชการของสถาบันอุดมศึกษา ประจำปีงบประมาณ พ.ศ. 2557 |
| กันยายน – ตุลาคม 2556 | สถาบันอุดมศึกษาจัดทำเอกสารคำรับรองการปฏิบัติราชการ ประจำปีงบประมาณ  พ.ศ. 2557 พร้อมเอกสารประกอบ โดยรายละเอียดและจำนวนของตัวชี้วัดในเอกสารประกอบเป็นไปตามกรอบการประเมินผลการปฏิบัติราชการของสถาบันอุดมศึกษา ประจำปีงบประมาณ พ.ศ. 2557 แล้วเสนออธิการบดีและนายกสภามหาวิทยาลัยพิจารณาลงนามในฐานะผู้ให้คำรับรอง |
| พฤศจิกายน – ธันวาคม 2556 | * สถาบันอุดมศึกษาจัดส่งคำรับรองการปฏิบัติราชการพร้อมเอกสารประกอบ ที่อธิการบดีและนายกสภามหาวิทยาลัยได้ลงนามแล้ว นำเสนอเลขาธิการคณะกรรมการการอุดมศึกษา/ปลัดกระทรวงการท่องเที่ยวและกีฬา/ปลัดกระทรวงวัฒนธรรม แล้วแต่กรณี เพื่อพิจารณาลงนามในฐานะผู้รับคำรับรอง * สำนักงานคณะกรรมการการอุดมศึกษา/สถาบันการพลศึกษา/สถาบันบัณฑิต พัฒนศิลป์ จัดส่งสำเนาคำรับรองการปฏิบัติราชการพร้อมเอกสารประกอบ ที่มีการลงนามเรียบร้อยแล้ว จำนวน 1 ชุดไปยังสำนักงาน ก.พ.ร. |
| ภายใน 31 มีนาคม 2557 | * สถาบันอุดมศึกษาส่งข้อมูลในแบบฟอร์มต่างๆ ของตัวชี้วัด “ความพึงพอใจของผู้ใช้บัณฑิตต่อบัณฑิต” และตัวชี้วัด “ความพึงพอใจของนิสิตนักศึกษาต่อสถาบันอุดมศึกษา” ไปยังสำนักงาน ก.พ.ร. ทั้งนี้ **หากล่าช้ากว่ากำหนด  จะพิจารณาปรับลดคะแนนในตัวชี้วัดนี้เท่ากับ 1.0000 คะแนน** * สิ้นสุดการรับเรื่องการขอเปลี่ยนแปลงรายละเอียดตัวชี้วัด น้ำหนักและเกณฑ์การให้คะแนน (รอบ 6 เดือน) |
| เมษายน – กรกฎาคม 2557 | สำนักงานสถิติแห่งชาติดำเนินการสำรวจความพึงพอใจของผู้ใช้บัณฑิตและนิสิตนักศึกษาตามตัวชี้วัด “ความพึงพอใจของผู้ใช้บัณฑิตต่อบัณฑิต” และตัวชี้วัด “ความพึงพอใจของนิสิตนักศึกษาต่อสถาบันอุดมศึกษา” |
| กรกฎาคม – พฤศจิกายน 2557 | สถาบันอุดมศึกษาจัดทำรายงานประจำปีที่เป็นรายงานการประเมินคุณภาพภายในเข้าสู่ระบบ CHE QA Online ของสำนักงานคณะกรรมการการอุดมศึกษา โดย   * สำหรับสถาบันอุดมศึกษาที่ใช้ระบบการเปิด – ปิดภาคการศึกษาตามรอบปีการศึกษาเดิม (มิถุนายนถึงพฤษภาคมของปีถัดไป) ต้องจัดทำรายงานเข้าสู่ระบบฯ ให้แล้วเสร็จภายในวันที่ **30 กันยายน 2557** * สำหรับสถาบันอุดมศึกษาที่ใช้ระบบการเปิด – ปิดภาคการศึกษาตามอาเซียน  (สิงหาคมถึงกรกฎาคมของปีถัดไป) ต้องจัดทำรายงานเข้าสู่ระบบฯ ให้แล้วเสร็จภายในวันที่ **30 พฤศจิกายน 2557** ทั้งนี้ สถาบันอุดมศึกษาที่จะใช้ระบบการเปิด – ปิดภาคการศึกษาตามอาเซียนต้องแจ้งสำนักงานคณะกรรมการการอุดมศึกษาให้ทราบ เพื่อรองรับการดำเนินงานผ่านระบบ CHE QA Online |
| ภายใน 31 ตุลาคม 2557 | สิ้นสุดการรับเรื่องการขอเปลี่ยนแปลงรายละเอียดตัวชี้วัด น้ำหนักและเกณฑ์การให้คะแนน (รอบ 12 เดือน) |
| 30 พฤศจิกายน 2557 | สถาบันอุดมศึกษาส่งผลการดำเนินงานในระดับคะแนนที่ 1- 5 ของตัวชี้วัด  “การประหยัดพลังงาน” ไปยังสำนักงานนโยบายและแผนพลังงาน (สนพ.) ผ่านเว็บไซต์ www.e-report.energy.go.th |

หากมีข้อสงสัยสอบถามเพิ่มเติมที่ กองติดตามและประเมินผลการพัฒนาระบบราชการ สำนักงาน ก.พ.ร.หมายเลขโทรศัพท์ 0 2356 9999 ต่อ 8821, 9961 โทรสาร 0 2281 8279

email : me\_university@opdc.go.th